**Leona Louise Lewis** (s. 3. huhtikuuta 1985 Lontoo, Iso-Britannia) on englantilainen laulaja-lauluntekijä. Hän nousi kuuluisuuteen voitettuaan brittiläisen *The X Factor* -kykyjenetsintäohjelman vuonna 2006. Lewis on parhaiten myynyt Ison-Britannian *X Factoriin* osallistunut artisti ja hän on ensimmäinen brittiläinen naisartisti, jolla on kahdeksan top 5-hittiä. Leona Lewisin voittosingle "A Moment Like This" rikkoi puolessa tunnissa julkaisunsa jälkeen maailmanennätyksen, sillä siitä myytiin yli 50 000 kappaletta. Lewisin esikoisalbumi *Spirit* julkaistiin vuonna 2007. Albumi menestyi hyvin ja sen ensimmäinen single "Bleeding Love" sijoittui listaykköseksi yli 30 maassa ja oli maailman myydyin single vuonna 2008.

*Spiritin* jälkeen Lewis on julkaissut kaksi tavallista studioalbumia, *Echon* ja *Glassheartin*, sekä joulualbumin *Christmas, with Love*. Lisäksi hän on tehnyt kaksi konserttikiertuetta. Vuonna 2014 nähtiin Lewisin ensimmäinen elokuvarooli musikaalielokuvassa *Walking on Sunshine*.

Lewis on tunnettu laajasta äänialastaan sekä tunteikkaista balladeistaan. Häntä on verrattu idoliinsa Whitney Houstoniin. Lewisilla on kymmenen top10-kappaletta Isossa-Britanniassa. Hän on ollut ehdolla seitsemän Brit Awardin ja kolmen Grammy Awardin saajaksi. Lewisin tallenteita on myyty maailmanlaajuisesti yli 30 miljoonaa kappaletta.

Nuoruus
-------

Lewis syntyi guyanalaiselle nuorisotyöntekijänä työskentelevälle Arual Josiah "Joe" Lewisille ja walesilaiselle sosiaalityöntekijä Maria Lewisille, jolla on italialais-irlantilaiset sukujuuret. Hänen vanhempansa ilmoittivat Leonan *Sylvia Young* -teatterikouluun. Lewis opiskeli myös *Italia Conti Academyssa*, *The Ravenscout* -teatterikoulussa ja *BRIT*-koulussa, jossa hän oppi soittamaan muun muassa kitaraa ja pianoa. Lewis kirjoitti ensimmäisen kappaleensa 12-vuotiaana. Alkuaan hän harjoitteli oopperaa, mutta alkoi laulaa myös jazzia ja soulia päätyen lopulta popmusiikkiin. Valmistuttuaan *BRIT*-koulusta hän otti useita eri töitä rahoittaakseen demoalbumi *Twilightin* nauhoittamista. Yksikään Lewisin demokappaleista ei tuonut häntä kuuluisuuteen, joten hän suunnitteli musiikkiuran keskeyttämistä keskittyääkseen opiskeluun, mutta hänen poikaystävänsä suostutteli hänet osallistumaan *X Factorin* koelauluihin.

Musiikkityyli
-------------

Musiikkinäytteet"Homeless"Leona Lewis on tunnettu voimakkaista ja tunteikkaista balladeistaan. Näyte kappaleesta "Homeless" on sen toisesta kertosäkeestä. Kappale on Lewisin debyyttialbumilla *Spirit*."Bleeding Love"Lewisin tunnetuin kappale "Bleeding Love", albumilta *Spirit*. Näyte on kappaleen kertosäkeestä."Happy""Happy" julkaistiin Lewisin toisen studioalbumin, *Echon*, ensimmäisenä singlenä.Äänitiedostojen kuunteluohjeet

Lewis on äänialaltaan mezzosopraano, ja äänialan laajuus on neljä oktaavia. Lewis on saanut nuoruudessaan klassisen koulutuksen ja hän harjoittelee yhä joka viikko oopperalaulua. *The Daily Telegraphin* musiikkikriitikko Neil McCormick on ylistänyt Lewisin teknisiä taitoja. Hän kirjoitti: "Hänen äänialansa sallii hänen laulaa melodioita upeista alaäänistä korkeisiin falsettinuotteihin, jotka kumpuavat hienostunutta voimaa ja vaikuttavaa hallintaa kaikenlaisten vaihteluiden ja modulaatioiden kautta." Stephen Thomas Erlewine Allmusicista kuvaili Lewisin ääntä seuraavasti: "Lewis osaa laulaa korkeita nuotteja, mutta saa sen näyttämään helpolta. Hän ei koskaan kuormita ääntään. Toisin kuin useimmat laulajadiivat, hänen äänessään kuuluu ihmisyys, koska hän laulaa esittääkseen kappaleita, ei esitelläkseen ääntänsä. *Slant*-lehti kuvaili Lewisin ääntä "teknisesti nuhteettomaksi" ja vertasi hänen äänialaansa Mariah Careyn ääneen.

Lewis on uransa aikana laulanut muun muassa R&B:tä, poppia, dubstepia, soulia, elektronista musiikkia ja oopperalaulua. Hän on kertonut saaneensa vaikutteita musiikkiinsa eniten Mariah Careyltä ja Whitney Houstonilta, koska hänellä oli tapana nuoruudessaan kuunnella voimakkaita naislaulajia. Kolmanteen studioalbumiinsa hän mainitsi saaneensa vaikutteita Tracy Chapmanilta, Kate Bushilta ja Tears for Fearsilta.

Ura
---

### 2006: *The X Factor*

Vuonna 2006 Lewis osallistui *The X Factor* -laulukilpailun koelauluihin kappaleella "Over the Rainbow". Hän selvitti tiensä koelauluista finaaliin saakka ja voitti 16. joulukuuta 2006 järjestetyn finaalin voittaen miljoonan punnan levytyssopimuksen. Hänen mentorinaan kilpailussa toimi Simon Cowell. Lewisin ääntä verrattiin usein Mariah Careyn, Whitney Houstonin ja Celine Dionin ääniin. Finaali-iltana *X Factorissa* vieraili Take That -yhtye, joka lauloi uuden kappaleensa "A Million Love Songs". Esityksen jälkeen yhtyeen laulaja Gary Barlow sanoi Cowellille: "Sinulla on iso vastuu, sillä tämä tyttö [Lewis] on varmaankin viisikymmenkertaisesti parempi kuin kukaan muu, joka sinulla on ollut opastettavana tässä kilpailussa. On sinun vastuusi tehdä hänestä niin hyvä kuin vain pystyt, joten ole kiltti ja tee se."

Voittajalle omistetusta kappaleesta "A Moment Like This" (jonka ensimmäisen kerran on laulanut Kelly Clarkson) oli tehty yli miljoona kopiota. Kyseisestä kappaleesta tehtiin levy 16. joulukuuta 2006, joka oli myös ladattavana netissä joulukuun 16. ja 17. päivän välisenä keskiyönä. Se rikkoi maailmanennätyksen, yli 50 000 kertaa puolen tunnin sisällä. 24. joulukuuta "A Moment Like This" oli UK 2006 -joululistan ykkösenä, vaikka se tuli myyntiin vain neljä päivää aiemmin. Single pysyi listan ykkösenä neljä viikkoa. Irish Singles Chart -listan ykkösenä se pysyi kuusi viikkoa.

### 2007–2009: *Spirit*

*Pääartikkeli: Spirit*
Leona Lewis vuoden 2009 American Music Awards -gaalassa.
Helmikuussa 2007 Lewis solmi levytyssopimuksen Yhdysvalloissa Clive Davisin omistaman levytysyhtiön J Recordsin kanssa. Cowell ja Davis tekivät yhteistyötä Lewisin debyyttialbumilla *Spirit*, joka julkaistiin marraskuussa 2007. Albumi sijoittui Irlannin albumilistalla ja Britannian albumilistalla ensimmäiseksi. Albumi julkaistiin muutamissa maissa vasta vuoden 2008 puolella. Yhdysvalloissa albumi julkaistiin huhtikuussa 2008, ja se sijoittui Billboard 200 -listalla ensimmäiseksi, mikä teki Lewisistä ensimmäisen debyyttialbumillaan listaykköseksi sijoittuneen brittiartistin.

Lewis levytti albumiaan Lontoossa, Miamissa, Los Angelesissa, New Yorkissa ja Atlantassa, missä hän teki yhteistyötä muutamien tuottajien ja laulunkirjoittajien, kuten Dallas Austinin ja Ne-Yon kanssa. Kappaleen "Forgive Me" tuotti Akon.

*Spiritin* ensimmäisen singlen, "Bleeding Love", tuotti OneRepublic-yhtyeen laulajana tunnettu Ryan Tedder ja sen kirjoitti Tedder ja Jesse McCartney. Single julkaistiin lokakuussa 2007 Isossa-Britanniassa. Single sijoittui ykköseksi Britannian albumilistalla ja pysytteli siellä seitsemän viikkoa. "Bleeding Love" voitti The Record of the Year -tunnustuksen joulukuussa 2007.

Albumin toinen single "Better in Time" julkaistiin maaliskuussa 2008 yhdessä "Footprints in the Sand" -kappaleen kanssa. Single sijoittui kakkoseksi Ison-Britannian singlelistalla. "Better in Time" sijoittui Yhdysvalloissa 11. sijalle Billboard Hot 100 -listalla.

Spiritin erikoispainos julkaistiin marraskuussa 2008 Euroopassa. Levy sisälsi kolme uutta kappaletta: "Forgive Me", *Misses Glass* ja kappaleen "Run". "Forgive Me" julkaistiin Lewisin debyyttialbumin neljäntenä singlenä marraskuussa 2008 ja se sijoittui viidenneksi Isossa-Britanniassa. Albumi sijoittui jälleen kerran ensimmäiseksi Isossa-Britanniassa. Viides single "Run" julkaistiin ladattavaksi vain Isossa-Britanniassa, jossa se sijoittui ensimmäiseksi. Lewis ansaitsi kolme Grammy-palkintoehdokkuutta joulukuussa 2008. Samassa kuussa *Billboard*- lehti myös nimesi hänet parhaaksi uudeksi artistiksi. Tammikuussa 2009 julkaistiin albumin viimeinen single, "I Will Be", ainoastaan Yhdysvalloissa, jossa se sijoittui sijalle 66 *Billboard Hot 100* -listalla. Helmikuussa 2014 Ison-Britannian virallinen musiikkilista-sivusto, Official Charts, julkisti maan kaikkien aikojen parhaiten myyneet albumit. Spirit ylsi listalla sijalle 21.

### 2009–2010: *Echo* ja *The Labyrinth*

*Pääartikkeli: Echo ja The Labyrinth*
Lewis esiintymässä vuonna 2012.
Lewisin marraskuussa 2009 ilmestynyt toinen studioalbumi kantaa nimeä *Echo*. Levyä oli tuottamassa jo edellistä albumia tuottamassa ollut Ryan Tedder ja Justin Timberlake. *Echo* sijoittui Ison-Britannian albumilistalla ensimmäiseksi ja top10- listalle Itävallassa, Irlannissa ja Sveitsissä.

Ensimmäinen levyltä julkaistu single oli "Happy", jonka ovat kirjoittaneet Lewis, Tedder ja Evan Bogart, ja tuottanut Tedder. Single julkaistiin syyskuussa 2009. Se sijoittui Ison-Britannia singlelistalla. Lewis esitti singlensä ensimmäistä kertaa livenä televisio-ohjelmassa *America’s Got Talent*. James Cameronin elokuvassa *Avatar*, joka julkaistiin vuonna 2009, Lewis laulaa tunnuslaulun "I See You". Kappale oli ehdolla Golden Globe-gaalassa. *Echo*-albumilla julkaistu kappale "My Hands" valittiin japanilaisen *Final Fantasy XIII* -roolipelin teemalauluksi. Toinen singlejulkaisu albumilta oli "I Got You" ja se julkaistiin helmikuussa 2010. Huhtikuussa 2010 Lewis vieraili italialaisen laulajan Biagio Antonaccin albumilla *Inaspettata* laulaen Antonaccin kanssa dueton "Inaspettata (Unexpected)".

Lewis teki vuonna 2010 runsaan kuukauden kestäneen konserttikiertueen *The Labyrinth*, jolla hän esitti sekä *Spiritillä* että *Echolla* julkaistuja kappaleita. Kiertueen teemana oli *Labyrintti*-elokuva. Lewis kiersi areenoita Isossa-Britanniassa ja Irlannissa. Kiertueen jälkeen julkaistiin DVD ja CD *The Labyrinth Tour Live from The O2*. Lewisin oli tarkoitus osallistua Christina Aguileran Pohjois-Amerikan kiertueelle kesällä 2010, mutta Aguilera perui sen.

### 2011–2013 *Hurt: The EP* ja *Glassheart*

*Pääartikkeli: Glassheart ja Hurt: The EP*
Leona Lewis esiintymässä *Glassheart Tour* -kiertueellaan toukokuussa 2013
Vuoden 2010 kiertueen jälkeen Lewis alkoi tehdä kolmatta studioalbumiaan *Glassheart*. Albumin piti tulla myyntiin arraskuussan 2011, mutta se julkaistiin vasta lokakuussa 2012. Albumin julkaisi RCA Records. Lewis kuvaili albumia "energiseksi, syvälliseksi ja ainutkertaiseksi". Albumia varten Lewis työskenteli useiden laukuntekijöiden ja tuottajien kanssa, kuten Jonas Quantin, Ryan Tedderin, Fraser T Smithin ja Ne-Yon kanssa.

Lewis julkaisi syksyllä 2011 Aviciin kanssa singlen, "Collide", jonka kirjoitti Autumn Rowe ja tuotti Sandy Vee. Se sijoittui Ison-Britannian singlelistalla neljänneksi. Joulukuussa 2011 Lewis julkaisi EP:n *Hurt: The EP*, joka sisälsi kolme cover-kappaletta. Joulukuussa 2011 Lewis myös esiintyi Amerikan X Factorissa ja *Doha Film*-festivaalilla, jossa hän esitti kymmenen kappaletta.

Elokuussa 2012 Lewis julkisti ensimmäisen singlen, "Troublen" ,*Glassheart*-albumilta. Lewisin aiempiin julkaisuihin nähden *Glassheart* ja sen singlet menestyivät heikosti. "*Trouble*" sijoittui Ison-Britannian singlelistalla seitsemänneksi. Itse albumi sijoittui Isossa-Britanniassa kolmanneksi ja Irlannissa neljänneksi. Toinen single "Lovebird" menestyi heikommin, eikä se päässyt Isossa-Britanniassa lainkaan listoille.

Lewisin *Glassheart Tour*-kiertue alkoi huhtikuussa 2013 Berliinistä. Lewis esiintyi Saksassa, Sveitsissä ja Isossa-Britanniassa, joissa hän esitti kappaleita kaikilta kolmelta studioalbumiltaan*lähde?*.

### 2013: Joulualbumi *Christmas, with Love*

*Pääartikkeli: Christmas, with Love*
Lewis esiintyi Suomessa ensimmäisen kerran helmikuussa 2013, kun hän oli solistina *Art On Ice* -jääshow'ssa Helsinki Areenalla. Jääshow käsitti 12 esitystä viidessä eri kaupungissa, Zürichissä, Lausannessa, Davosissa, Helsingissä ja Tukholmassa.

Helmikuussa 2013 Lewis jätti manageritiiminsä *Modest! Management*. Samalla julkistettiin, että Lewis alkaa äänittää neljättä studioalbumiaan, joka julkaistaisiin myöhemmin samana vuonna. Heinäkuussa 2013 Lewis kertoi, että uusi studioalbumi on "motown-vaikutteinen" joulualbumi, joka sisältää sekä perinteisiä joululauluja että uutta materiaalia. Lokakuussa 2013 albumin nimeksi kerrottiin *Christmas, with Love*. Levyn ensimmäinen single on "One More Sleep". Albumin kymmenestä kappaleesta kolme on uutta laulua. Lewis on osallistunut niiden kaikkien tekemiseen.*tarvitaan parempi lähde* Albumi julkaistiin Isossa-Britanniassa 2013.*lähde?*

### 2014: *Walking on Sunshine* ja uusi levytyssopimus

Syyskuussa 2013 tuli ilmi, että Lewis esiintyy vuonna 2014 ensi-iltaan tulleessa *Walking on Sunshine* -elokuvamusikaalissa. Musikaali sisältää hittejä 1980-luvulta.

Vuonna 2013 Lewis sanoi haastattelussa aloittavansa viidennen studioalbuminsa nauhoittamisen tammikuussa 2014, *Christmas, with Love* -joulualbumin markkinoinnin jälkeen. Nauhoitettuaan 1980-luvun hittejä ja motown-joululauluja Lewis on kiinnostunut tekemään retrovaikutteisen albumin. Hän on myös sanonut, että haluaisi tulevaisuudessa äänittää albumillisen klassisia lauluja.

Lewis laulaa dueton "Ain't No Mountain High Enough" Michael Boltonin kanssa tämän toukokuussa 2014 julkaistulla, samaa nimeä kantavalla studioalbumilla.

Kesäkuussa 2014 tiedotettiin Lewisin vaihtaneen levy-yhtiötä. Hän solmi levytyssopimuksen Universal Music Groupin omistaman Island Recordsin kanssa ja kertoi tiedotteessa: "Olen imarreltu, kun sain mahdollisuuden liittyä ehkä kaikista ikonisimpaan levy-yhtiöön upeiden vuosien jälkeen Sonylla. Minulle Island Records on aina ollut yhtiö, jossa artistit voivat todella kukoistaa, ja jossa heitä rohkaistaan ilmaisemaan itseään."

### 2015–: *I Am*

Lewisin viides studioalbumi, *I Am*, julkaistiin 11. syyskuuta 2015. Sen ensimmäinen single, "Fire Under My Feet", julkaistiin kesäkuun alussa.

Yksityiselämä
-------------

Leona Lewis asuu Lontoossa. Hän on seurustellut vuodesta 2010 lähtien saksalaisen koreografin ja tanssijan Dennis Jauchin kanssa. Lewis on kasvissyöjä ja harrastaa ratsastusta. PETA julisti hänet vuoden 2008 seksikkäimmäksi kasvissyöjäksi yhdessä Red Hot Chili Peppersin laulajan Anthony Kiedisin kanssa. Vuonna 2009 hän sai saman tittelin näyttelijä Scott Maslenin kanssa. PETA nimesi Lewisin myös "Vuoden henkilöksi" vuonna 2008. Lewis on tunnettu rakkaudestaan eläimiin ja on Hopefieldin eläinturvapaikan suojelija. Maaliskuussa 2013 Leona Lewis oli The Body Shopin mainoskasvona ja lanseerasi kosmetiikkamalliston, jota ei testattu eläimillä. Vuonna 2009 Lewis julkaisi kuvitetun omaelämäkerran *Dreams*. Vuonna 2013 Leona Lewis aloitti ystävänsä kanssa "Lee-Loy"-nimisen lifestyle-blogin.

Filmografia
-----------

### Elokuvat

| Vuosi | Nimi | Rooli |
| --- | --- | --- |
| 2014 | *Walking on Sunshine* | Elena |
|

### Teatteri

| Vuosi | Nimi | Rooli |
| --- | --- | --- |
| 2016 | Cats | Grizabella |
|

Diskografia
-----------

*Pääartikkeli: Leona Lewisin diskografia ja Luettelo Leona Lewisin kappaleista*
* *Spirit* (2007)
* *Echo* (2009)
* *Glassheart* (2012)
* *Christmas, with Love* (2013)
* *I Am* (2015)

#### Livealbumit

* *The Labyrinth Tour Live from The O2* (2010)

#### EP-levyt

* *Hurt: The EP*

Kiertueet
---------

* *The Labyrinth* (2010)
* *Glassheart Tour* (2013)
* *I Am Tour* (2016)

Lähteet
-------

1. ↑  Leona crowned winner of X Factor *BBC*.  17.12.2006. Viitattu 27.10.2013. (englanniksi)
2. ↑  The biggest selling X Factor singles and albums acts revealed! *officialcharts.com*. Viitattu 17.12.2013. (englanniksi)
3. ↑  Leona Lewis sets new Official Singles Chart record! *officialcharts.com*. Viitattu 16.12.2013. (englanniksi)
4. 1 2  Leona's The Diva Of Downloads; X Factor winner is record-breaker. *thefreelibrary.com*. Viitattu 17.11.2013. (englanniksi)
5. ↑  Leona Lewis' 'Bleeding Love' Is Best-Selling Single Of 2008 *starpulse.com*.  Arkistoitu 1.11.2013. Viitattu 17.12.2013. (englanniksi)
6. ↑  Leona Lewis to Make Movie Debut *digitalspy.co.uk*. Viitattu 17.12.2013. (englanniksi)
7. ↑  Leona Lewis' Spirited chart bid *boston.com*. Viitattu 17.12.2013. (englanniksi)
8. ↑  Leona Lewis, the chart-topping pop star who wants to give it all up to sing opera *independent.co.uk*. Viitattu 17.12.2013. (englanniksi)
9. ↑  Syco Entertainment *simoncowellonline.com*.  Arkistoitu 4.1.2015. Viitattu 19.1.2014. (englanniksi)
10. ↑  Leona Lewis: "I'm no pushover!" *theguardian.com*. Viitattu 27.10.2013. (englanniksi)
11. ↑  Fame Academy: The Brit School *independent.co.uk*. Viitattu 27.10.2013. (englanniksi)
12. ↑  New X Factor star set fastest Christmas number one *dailymail.co.uk*. Viitattu 17.11.2013. (englanniksi)
13. ↑  Leona Lewis: "I'm no pushover!" *guardian.co.uk*. Viitattu 17.11.2013. (englanniksi)
14. ↑  Leona's track record puts X-Factor bosses in a spin *thelondonpaper.com*.  Arkistoitu 14.10.2007. Viitattu 17.11.2013. (englanniksi)
15. ↑  X Factor superstar: Leona Lewis on fame, fear of failure and the pressures of being Simon Cowell's biggest hope *dailymail.co.uk*. Viitattu 17.11.2013. (englanniksi)
16. ↑  Leona Lewis - Echo (Review) *telegraph.co.uk*. Viitattu 18.12.2013. (englanniksi)
17. ↑  Leona Lewis - Spirit *allmusic.com*. Viitattu 18.12.2013. (englanniksi)
18. ↑  Album Review - Echo *slantmagazine.com*. Viitattu 18.12.2013. (englanniksi)
19. ↑  Who influenced Leona Lewis? *mtvbase.com*. Viitattu 18.12.2013. (englanniksi)
20. 1 2  Leona Lewis: 'Third album is dark like Tears for Fears' *Digitalspy*. Viitattu 17.11.2013. (englanniksi)
21. ↑  Leona crowned winner of X Factor *news.bbc.co.uk*. Viitattu 17.11.2013. (englanniksi)
22. ↑  X-Factor Final: Leona & Take That *youtube.com*. Viitattu 17.11.2013. (englanniksi)
23. ↑  X Factor's Leona has festive No 1 *news.bbc.co.uk*. Viitattu 17.11.2013. (englanniksi)
24. 1 2  Leona Lewis - A Moment Like This *acharts.us*. Viitattu 17.11.2013. (englanniksi)
25. ↑  X Factor winner in US record deal *news.bbc.co.uk*. Viitattu 18.10.2009. (englanniksi)
26. ↑  Clive Davis and Simon Cowell Partner on Global Debut Release from X Factor Winner Leona Lewis *sev.prnewswire.com*.  Arkistoitu 21.8.2008. Viitattu 18.10.2009. (englanniksi)
27. ↑  High Spirits *chart-track.com*.  Arkistoitu 26.5.2012. Viitattu 18.10.2009. (englanniksi)
28. ↑  Leona Lewis Makes Big Splash Atop Billboard 200 *billboard.com*. Viitattu 18.10.2009. (englanniksi)
29. ↑  Leona is back! *rcalabelgroup.co.uk*.  Arkistoitu 23.3.2008. Viitattu 18.10.2009. (englanniksi)
30. ↑  U.K. Singer and Songwriter Leona Lewis to Release Debut Album Spirit in the U.S. on April 8th *.prnewswire.com*. Viitattu 18.10.2009. (englanniksi)
31. ↑  Leona Lewis storms singles chart *news.bbc.co.uk*. Viitattu 17.11.2013. (englanniksi)
32. ↑  Leona Lewis career *virginmedia.com*. Viitattu 17.11.2013. (englanniksi)
33. ↑  Leona Lewis chart history *billboard.com*. Viitattu 17.11.2013. (englanniksi)
34. ↑  Pop divas enjoy chart dominance *news.bbc.co.uk*. Viitattu 18.10.2009. (englanniksi)
35. ↑  Leona Lewis single becomes fastest selling digital release *telegraph.co.uk*. Viitattu 17.11.2013. (englanniksi)
36. ↑  Leona Lewis Named Top New Artist Of 2008 *nbcphiladelphia.com*.  Arkistoitu 23.10.2013. Viitattu 17.11.2013. (englanniksi)
37. ↑  Chace Crawford Pairs Up with Leona Lewis *people.com*. Viitattu 17.11.2013. (englanniksi)
38. ↑  Queen's Greatest Hits passes 6 million UK sales *Official Charts*.  10.2.2014. Viitattu 10.2.2014. (englanniksi)
39. ↑  Leona Lewis is 'Echo'-ing back *usatoday.com*. Viitattu 18.10.2009. (englanniksi)
40. ↑  Leona Lewis Working With 'Bleeding Love Writer' On Second Album *angryape.com*. Viitattu 18.10.2009. (englanniksi)
41. ↑  Leona Lewis discusses album progress *digitalspy.co.uk*.  Arkistoitu 11.6.2009. Viitattu 18.10.2009. (englanniksi)
42. ↑  Leona Lewis - Echo *acharts.us*. Viitattu 17.12.2013. (englanniksi)
43. ↑  What's the new Leona Lewis single like? *digitalspy.co.uk*.  Arkistoitu 9.10.2009. Viitattu 18.10.2009. (englanniksi)
44. ↑  Leona’s New Single - 'Happy' *leonalewismusic.co.uk*.  Arkistoitu 10.9.2009. Viitattu 18.10.2009. (englanniksi)
45. ↑  Leona Lewis - Happy *acharts.us*. Viitattu 17.12.2013. (englanniksi)
46. ↑  Leona to perform on America’s Got Talent! *leonalewismusic.co.uk*.  Arkistoitu 23.9.2009. Viitattu 18.10.2009. (englanniksi)
47. ↑  Leona Lewis to sing Avatar theme song *news.bbc.co.uk*. Viitattu 17.12.2013. (englanniksi)
48. ↑  Golden Globe 2010: The Nominees *news.bbc.co.uk*. Viitattu 17.12.2013. (englanniksi)
49. ↑  Final Fantasy XIII International Trailer *joystiq.com*. Viitattu 17.12.2013. (englanniksi)
50. ↑  Inaspettata (Unexpected) *itunes.apple.com*. Viitattu 17.12.2013. (englanniksi)
51. ↑  Leona Lewis plans mega tour *digitalspy.co.uk*. Viitattu 18.10.2009. (englanniksi)[vanhentunut linkki]
52. ↑  Ecclusive: X Factor winner speaks about shock attack *thesun.co.uk*. Viitattu 17.12.2013. (englanniksi)
53. ↑  Leona Lewis not interested in giant minders despite fan attack *mirror.co.uk*. Viitattu 17.12.2013. (englanniksi)
54. ↑  Christina Aguilera announces Bionic summer tour dates *billboard.com*. Viitattu 17.12.2013. (englanniksi)
55. ↑  Aguilera axes North American tour *digitalspy.co.uk*. Viitattu 17.12.2013. (englanniksi)
56. 1 2  Leona Lewis discusses new tracks at Hackney Weekend *digitalspy.com*. Viitattu 17.11.2013. (englanniksi)
57. ↑  Leona Lewis - Under The Skin, Interview Pt.2 *Youtube*. Viitattu 17.11.2013. (englanniksi)
58. ↑  Singer's Girlfriend Expecting Their First Child... *mtv.co.uk*. Viitattu 17.11.2013. (englanniksi)
59. ↑  Global Singing Superstar Leona Lewis Is Back With New Single *rcamusicgroup.com*. Viitattu 17.11.2013. (englanniksi)
60. ↑  < Leona Lewis and Avicii - Collide *acharts.us*. Viitattu 17.11.2013. (englanniksi)
61. ↑  Leona Lewis unveils 'Hurt' EP tracklisting, artwork *digitalspy.com*. Viitattu 17.11.2013. (englanniksi)
62. ↑  Here's one I made earlier: Simon Cowell's protege Leona Lewis lights up the stage at the X Factor USA final *dailymail.co.uk*. Viitattu 17.11.2013. (englanniksi)
63. ↑  Leona Lewis at the Doha Tribeca Film Festival *ahlanlive.com*. Viitattu 17.11.2013. (englanniksi)
64. ↑  LISTEN: Leona Lewis Is Back! Singer Debuts New Single 'Trouble' *entertainmentwise.com*. Viitattu 17.11.2013. (englanniksi)
65. ↑  UK Single chart *officialcharts.com*. Viitattu 17.11.2013. (englanniksi)
66. 1 2  2012 Top 40 Official Albums Chart UK Archive *officialcharts.com*. Viitattu 17.11.2013. (englanniksi)
67. ↑  Leona Lewis fails to reach top 200 with latest single Lovebird *metro.co.uk*. Viitattu 17.11.2013. (englanniksi)
68. ↑  Leona Kicks Off Glassheart Tour 2013! *leonalewismusic.com*.  Arkistoitu 19.11.2013. Viitattu 17.11.2013. (englanniksi)
69. ↑  Brittilaulaja Leona Lewis esiintyy jääshow'ssa Helsingissä (Archive.org) HS.  Arkistoitu 29.11.2012. Viitattu 24.2.2013.
70. ↑  Art on Ice "Magic World" Tour 2013 *artonice.com*.  Arkistoitu 29.10.2013. Viitattu 17.11.2013. (englanniksi)
71. ↑  Leona Lewis leaves Modest! Management: 'I'm ready for next chapter' *digitalspy.co.uk*. Viitattu 17.11.2013. (englanniksi)
72. ↑  Leona Lewis in 'amicable split' from her management company *mirror.co.uk*. Viitattu 17.11.2013. (englanniksi)
73. ↑  Leona Lewis interview: ‘It’s bizarre writing Christmas songs in July' *wow247.co.uk*.  Arkistoitu 20.8.2013. Viitattu 17.11.2013. (englanniksi)
74. ↑  Leona Lewis to release her first-ever Christmas album "Christmas, with Love" December 3rd on SYCO/RCA Records *rcarecords.com*. Viitattu 17.11.2013. (englanniksi)
75. ↑  Christmas, With Love *amazon.de*. Viitattu 17.11.2013. (saksaksi)
76. ↑  Leona Lewis to Make Movie Deput in Holiday Musical *digitalspy.co.uk*. Viitattu 17.12.2013. (englanniksi)
77. ↑  Leona Lewis interview: 'My next album has to be better' *digitalspy.co.uk*.  Arkistoitu 28.11.2013. Viitattu 17.12.2013. (englanniksi)
78. ↑  Drewett, Meg: Leona Lewis to feature on Michael Bolton's new album *Digital Spy*.  2.4.2014. Viitattu 2.4.2014. (englanniksi)
79. ↑  Ingham, Tim: Leona Lewis signs to Universal's Island Records *Musicweek*.  3.6.2014. Viitattu 3.6.2014. (englanniksi)
80. ↑  Leona Lewis's romance with Dennis Jauch hots up *nowmagazine.co.uk*. Viitattu 17.12.2013. (englanniksi)
81. ↑  Leona Lewis and Anthony Kiedis Voted World’s Sexiest Vegetarian Celebrities of 2008 *peta.org*. Viitattu 17.12.2013. (englanniksi)
82. ↑  Who Will Be Crowned the Sexiest Vegetarian Celebrities of 2010? *blog.peta.org.uk*.  Arkistoitu 17.12.2013. Viitattu 17.12.2013. (englanniksi)
83. ↑  Leona Lewis named Petas person of the year 2008 *blog.peta.org.uk*.  Arkistoitu 4.6.2009. Viitattu 17.12.2013. (englanniksi)
84. ↑  Interview with top international singer Leona Lewis *wspa-usa.org*. Viitattu 17.12.2013. (englanniksi)
85. ↑  Patrons and Trustees *hopefield.org.uk*.  Arkistoitu 4.12.2011. Viitattu 17.12.2013. (englanniksi)
86. ↑  Leona Lewis launches cruelty-free beauty line with The Body Shop as she signs up as new brand activist *dailymail.co.uk*. Viitattu 17.11.2013. (englanniksi)
87. ↑  Book review: Leona Lewis: Dreams *news.bbc.co.uk*. Viitattu 18.12.2013. (englanniksi)
88. ↑  Leona Lewis starts blog with friend to dispute her "shy, timid" image *pappzd.com*.  Arkistoitu 19.12.2013. Viitattu 18.12.2013. (englanniksi)

Aiheesta muualla
----------------

* Kuvia tai muita tiedostoja aiheesta **Leona Lewis** Wikimedia Commonsissa

* Leona Lewisin virallinen sivusto
* Leona Lewisin viralliset Facebook-sivut
* Leona Lewisin virallinen Youtube-kanava
* Leona Lewisin virallinen Twitter-tili
* Leona Lewisin IMDb-sivu
* Leona Lewisin blogi (Arkistoitu – Internet Archive)

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |